text: Trafikuheld spærrer motorvejsspor ved Aabenraa
  06 august 2016 kl. 09.38
  Et trafikuheld på motorvej E45 spærrer et spor for gennemkørsel i sydgående retning lørdag formiddag. Politi- og redningsfolk er på stedet.
  En gruppe personbiler og en lastbil er lørdag formiddag indblandet i et trafikuheld ved afkørsel 71 ved Aabenraa.
  Der er kun et farbart spor på grund af uheldet. Politiet opfordrer til, at man kører forsigtigt.
  I forbindelse med oprydningsarbejdet bliver begge spor muligvis spærret.
  #dktrafikinfo Uheld på E45 Sønderjyske motorvej ved Aabenraa i retning mod grænsen. Lige nu et spor farbart så kør forsigtigt forbi stedet.
  
  